Szekszárdi Napilap - Aranygyűrűt lopott egy szekszárdi zálogházból
Szekszárdinapilap » Közélet » Aranygyűrűt lopott egy szekszárdi zálogházból
Aranygyűrűt lopott egy szekszárdi zálogházból
Vádemelést javasol a rendőrség a szekszárdi férfi ellen.
Egy szekszárdi nő tett bejelentést a rendőrségre, mivel ismeretlen tettes 2018. január 4-én délután egy szekszárdi zálogházból az eladó figyelmetlenségét kihasználva ellopott egy aranygyűrűt. Az elkövető a bűncselekménnyel mintegy 110 ezer forint kárt okozott.
A rendőrök a nyomozás eredményeként azonosították, majd lopás vétség elkövetésének megalapozott gyanúja miatt gyanúsítottként hallgatták ki a feltételezett elkövetőt, egy 31 éves szekszárdi lakost. A férfi a bűncselekmény elkövetését beismerte, az eljárás során szabadlábon védekezhet.
A rendőrök az ellopott gyűrűt megtalálták, lefoglalták és a sértett részére visszaadták.
A Szekszárdi Rendőrkapitányság Vizsgálati Osztályának munkatársai a nyomozást befejezték, az ügy iratait vádemelési javaslattal az ügyészségnek a napokban átadták.